आसिन दान जोबनानै कार्तिक दान हाबनो बारा सान गैला । दा बि मोनसे रंजाथाव बोथोरा बहाबा गोमानानै थाबाय। बिदि रंजानाया खालि गामिफोरावल’ गोमादों, बे नङा, नोगोर, थावन गासैयावबो गोमानानै थाबाय। अरुण’दय बिथांखिनि से रोजा रां मोनब्लाबो किल’फा मसुर दालिनि बेसेना 110 रां, लिटारफा थाव गुबैनि बिसेना 200 रां होनानै सरासनस्रा सुबुंफोरा बायना जानानै साननि समावनो उखैदै नुलाय होलायनाय थासारि सोमजिदों। बेनिफिसारिनि समाज दानाय सोरखारनि थुलुंगा आरो उद्यगनि थाखायनो बै समनि गाव सोनारिनि आसामनि गामिफोराव गोमानाय नुनो मोन्दों। बेनिफिसारि जानो हानाय थुलुंगाखां गामिफोराव दा मुसुरबो गैला, बेसरबो गैला। से रोजा रां बेसेननि संग्रा गेसनि सिलिन्दार, जौसे रांनि पेट्रल बायनानै गाहाय आरो गेजेर थाखोनि नखरफोरा दाननि दाजाब-दानख’ खरसाखौ मिलायनो हाया बादि थासारि सोमजिदों। बिदि समावनो आसु आरो एबसुजों लोगोसे गुबुन फरायसा गौथुमफोर, समाजारि आफाद-सुबुंफोरा दिनै स्रिस्राय। नुनायाव मोनफा-मोननै दोलोफोरखौ हेंथा खालामनाय नुयो । थेवबो आबादारिनिफ्राय माय बायाब्ला हादरसा नाङै गोख्रों जांख्रिथाय लागोन होननानै बुंग्रा एमएलए अखिल गगैआबो दिनै सिरिथार।